**Էլիս Լուիզա Ուոլթոն** (անգլ.՝ Alice Louise Walton,հոկտեմբերի 2, 1949(1949-10-02), Newport, Արկանզաս, ԱՄՆ), ամերիկացի բազմամիլիարդատեր, «Walmart» անդրազգային ցանցի հիմնադիր Սեմ Ուոլթոնի և նրա կնոջ՝ Հելեն Ուոլթոնի դուստրը։ 2018 թվականի մայիսի դրությամբ նրա ունեցվածքը գնահատվել է 41,8 միլիարդ ԱՄՆ դոլար։ «Ֆորբս» ամսագրի ցուցակում նա դարձել է 2018 թվականի երկրորդ ամենահարուստ կինը և աշխարհի 18-րդ ամենահարուստ մարդը։

Կենսագրություն
--------------

Էլիս Ուոլթոնը ծնվել է 1949 թվականի հոկտեմբերի 7-ին, «Walmart» խանութների ցանցի հիմնադիրներ Սեմյուել Մուր և Հելեն Ռոբսոն Ուոլթոնների ընտանիքում։ Նա իր մանկությունն անցկացրել է Արկանզաս նահանգի Նյուպորտ քաղաքում գտնվող հայրական կալվածքում։ Էլիսից բացի, ընտանիքում եղել են երեք եղբայրներ՝ Ռոբը, Ջիմը և Ջոնը։

Դպրոցն ավարտելուց հետո նա ընդունվել է Տրինիտիի համալսարան (Սան Անտոնիո, Տեխաս)։ Այստեղ նա ստացել է ֆինանսական և տնտեսական գործունեության բակալավրի աստիճան։ Էլիսն իր մասնագիտական կարիերան սկսել է ընտանեկան ընկերությունում։
Ավելի ուշ, Ուոլթոնն աշխատել է որպես փոխնախագահ և զբաղվել է բոլոր այն միջոցառումների ղեկավարմամբ, որոնք կապված են եղել *«*Arvest*»* բանկի ներդրումների հետ։ 1988 թվականին Էլիս Ուոլթոնը դարձել է «Llama» սեփական ներդրումային ֆինանսական կազմակերպության հիմնադիրը։ Նա դարձել է սեփական բանկի նախագահ, միաժամանակ եղել է կառավարիչ և գլխավոր տնօրեն։ Հոր մահից հետո, փակել է իր բանկը և մեկնել Տեխասում ապրելու, և Միլսապ ագարակում սկսել է զբաղվել ձիաբուծությամբ։

Ուոլթոնը հետաքրքրվել է նկարների հավաքածուներով։ 2004 թվականին Նյու Յորքում կայացել է աճուրդ, որտեղ նա 20 միլիոն դոլարով ձեռք է բերել արվեստի առարկաներ։ 2005 թվականին Էլիս Ուոլթոնը գնել է բնանկարիչ Աշեր Բրաուն Դյուրանի նկարների հավաքածուն, ինչպես նաև ձեռք է բերել Ուինսլոու Հոմերի և Էդվարդ Գոպերի աշխատանքները։

Նա հովանավորել է հայտնի արվեստագետների, բանաստեղծների և ակտիվորեն ներգրավված է եղել Միացյալ Նահանգների մշակութային կյանքում։ Արվեստի հանդեպ սիրո շնորհիվ Ուոլթոնն ակտիվ մասնակցություն է ունեցել «Ուոլթոնի ընտանիքի հիմնադրամ»-ում և դարձել է նրա ղեկավարը։ Այս կազմակերպության շնորհիվ ամերիկյան արվեստի զարգացման թանգարանը հետագա զարգացման հնարավորություն է ստացել։ Թանգարանում բացվել են ուսումնական դասընթացներ և կազմակերպվել մշակութային համագործակցություն։ Էլիս Ուոլթոնը նաև ֆինանսավորել է պետական ծ րագրեր, որոնց թվում է 1998 թվականին Բենթոնվիլում կառուցված օդանավակայանը, որի տերմինալներից մեկը կոչվել է նրա անունով։

Անձնական կյանք
--------------

Էլիս Ուոլթոնն առաջին անգամ ամուսնացել է 24 տարեկանում։ Նրա ընտրյալը եղել է բանկիր, Լուիզիանա նահանգից։ Սակայն նրանց ամուսնությունը երկար չի տևել, 2,5 տարի անց ամուսինները բաժանվել են։ Երկրորդ անգամ Ուոլթոնն ամուսնացել է բանվորի հետ, որը նրանց տանը լողավազան է կառուցել, սակայն այդ ամուսնությունը ևս ավարտվել է ամուսնալուծությամբ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  «The World's Billionaires». *Forbes*. Վերցված է 2017 թ․ հուլիսի 5-ին.
3. 1 2  O'Connor, Clair (2013 թ․ հոկտեմբերի 7). «Inside the World of Walmart Billionaire Alice Walton, America's Richest Art Collector». *Forbes*.
4. 1 2  Hosticka, Alexis (2015 թ․ օգոստոսի 24). «Arkansas Women's Hall of Fame: Alice walton». *Arkansas Business*. Վերցված է 2017 թ․ մայիսի 8-ին.
5. 1 2  Gill, Todd (2012 թ․ փետրվարի 16). «Alice Walton to receive honorary degree from the University of Arkansas». *Fayetteville Flyer*. Վերցված է 2017 թ․ մայիսի 8-ին.
6. ↑  Paul, Steve (2006 թ․ դեկտեմբերի 10). «Alice Walton's big picture: The Wal-Mart heir turns her eye, and her money, to art collecting». *The Washington Post*. Վերցված է 2017 թ․ մայիսի 9-ին.
7. ↑  «Wal-Mart heiress loves cutting horses». Associated Press. 1999 թ․ դեկտեմբերի 19. Վերցված է 2017 թ․ մայիսի 9-ին.
8. ↑  «Asher B. Durand's 'Kindred Spirits'». Exhibitions. National Gallery of Art. Արխիվացված է օրիգինալից 2007 թ․ հունվարի 28-ին. Վերցված է 2018 թ․ հոկտեմբերի 31-ին.
9. ↑  *Solnit, Rebecca* Alice Walton's Fig Leaf(անգլ.) // *The Nation[en]* : magazine. — 2006. Архивировано из первоисточника 17 Նոյեմբերի 2018.
10. ↑  Mead, Rebecca (2011 թ․ հունիսի 27). «Alice's Wonderland: A Walmart Heiress Builds a Museum in the Ozarks». *The New Yorker*.
11. ↑  «Airport board names terminal after Alice Walton». *The Associated Press*. 1999 թ․ օգոստոսի 13. Վերցված է 2017 թ․ մայիսի 8-ին.

Արտաքին հղումներ
----------------

* Forbes The World’S Billionaires: Alice Walton Արխիվացված 2017-01-25 Wayback Machine, 2007
* Forbes The 400 Richest Americans: Alice Walton, 2007

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | LCCN: no2021043208 · VIAF: 26161878930733610250 · WorldCat VIAF: 26161878930733610250 |

 |